ai4bharat/Pralekha huggingface dataset:
വനിതാ, ശിശു വികസന മന്ത്രാലയം
വർഷാന്ത്യ അവലോകനം-2022:കേന്ദ്ര വനിതാ ശിശു വികസന മന്ത്രാലയം
(പ്രധാന സംരംഭങ്ങൾ/നേട്ടങ്ങൾ:
മൂന്ന് സ്തംഭങ്ങളിലൂന്നി മന്ത്രാലയത്തിന്റെ വിവിധ പദ്ധതികൾ സംഘടിപ്പിക്കുക: മികച്ച നിരീക്ഷണവും കാര്യക്ഷമമായ നിർവ്വഹണവും ഉറപ്പാക്കുന്നതിന്, വനിതാ ശിശു ക്ഷേമ മന്ത്രാലയം നടപ്പിലാക്കുന്ന എല്ലാ പദ്ധതികളും മൂന്ന് സ്തംഭങ്ങളിലൂന്നി ക്രമീകരിച്ചിരിക്കുന്നു. 1) കുട്ടികൾക്കും കൗമാരപ്രായക്കാരായ പെൺകുട്ടികൾക്കും ഗർഭിണികൾക്കും മുലയൂട്ടുന്ന അമ്മമാർക്കും പോഷകാഹാര ലഭ്യത ഉറപ്പാക്കുന്നതിനുള്ള സക്ഷം അംഗൻവാടി ആൻഡ് പോഷൻ 2.0; ആദ്യകാല ശിശു പരിചരണവും വിദ്യാഭ്യാസവും  സ്ത്രീകളുടെ ക്ഷേമത്തിനും സുരക്ഷയ്ക്കും ശാക്തീകരണത്തിനുമുള്ള മിഷൻ ശക്തി  കുട്ടികളുടെ സംരക്ഷണത്തിനും ക്ഷേമത്തിനുമുള്ള മിഷൻ വാത്സല്യ എന്നിവയാണ് മൂന്ന് സ്തംഭങ്ങൾ. ഇവയ്ക്കായി പതിനഞ്ചാം ധനകാര്യ കമ്മീഷൻ യഥാക്രമം 20,989 കോടി രൂപ, 10,916 കോടി രൂപ, 1,02,031 കോടി രൂപ അനുവദിച്ചു.
പ്രധാനമന്ത്രി മാതൃ വന്ദന യോജന : 5000 രൂപ ധനസഹായം ലഭ്യമാക്കാൻ പദ്ധതി വിഭാവനം ചെയ്യുന്നു. ഗർഭാവസ്ഥയിലും മുലയൂട്ടുന്ന സമയത്തും ഗർഭിണികളുടെയും മുലയൂട്ടുന്ന അമ്മയുടെയും  ബാങ്ക്/പോസ്റ്റ് ഓഫീസ് അക്കൗണ്ടിലേക്ക് രണ്ട് ഗഡുക്കളായി 5,000/-.നേരിട്ടെത്തും. രണ്ടാമത്തെ കുട്ടിക്ക് 6000 രൂപ വരെ പ്രസവ ആനുകൂല്യം നൽകുന്നതിനായി പദ്ധതി വിപുലീകരിച്ചു. എന്നാൽ രണ്ടാമത്തെ കുട്ടി പെൺകുട്ടിയാണെങ്കിൽ മാത്രം എന്ന നിബന്ധനയുണ്ട്. ജനനത്തിനു മുമ്പുള്ള ലിംഗ തിരഞ്ഞെടുപ്പ് നിരുത്സാഹപ്പെടുത്തുന്നതിനാണ് ഇത്. 30.11.2022-ലെ കണക്കനുസരിച്ച് പദ്ധതിക്ക് കീഴിൽ 2.79 കോടി ഗുണഭോക്താക്കൾക്ക് മൊത്തം 12,241 കോടി രൂപയുടെ ആനുകൂല്യം ലഭിച്ചു..
ബേട്ടി ബച്ചാവോ ബേഠി പഠാവോ: രാഷ്ട്രത്തിന്റെ പൊതു ചിന്താഗതി മാറ്റി പെൺകുഞ്ഞുങ്ങളെ വിലമതിക്കുന്ന തരത്തിലുള്ള കൂട്ടായ അവബോധം ഈ പദ്ധതി സൃഷ്ടിച്ചു. ജനന ലിംഗാനുപാതം 2014-15 ലെ 918-ൽ നിന്ന് 2021-22-ൽ 16 പോയിന്റ് മെച്ചപ്പെട്ട്  934 ആയി ഉയർന്നു. ദേശീയ തലത്തിൽ ജനന ലിംഗാനുപാതം  മെച്ചപ്പെടുന്നു.
വൺ സ്റ്റോപ്പ് സെന്ററുകൾ: 730 വൺ സ്റ്റോപ്പ് സെന്ററുകൾ അഥവാ സഖി കേന്ദ്രങ്ങൾ 36 സംസ്ഥാന /കേന്ദ്രഭരണ പ്രദേശങ്ങളിലുടനീളം സ്ഥാപിതമായി. കൂടാതെ, ടോൾ ഫ്രീ വുമൺ ഹെൽപ്പ് ലൈൻ  വഴി അടിയന്തരമയത്തും അല്ലാത്തതുമായ സഹായം നൽകി വരുന്നു. 30.09.2022 വരെ 88 ലക്ഷത്തിലധികം സ്ത്രീകൾക്ക് സഹായം നൽകിയിട്ടുണ്ട്.
GHAR-ന്റെ സമാരംഭം - വീട്ടിലേക്ക് പോവുക, വീണ്ടും ഒന്നിക്കുക 
2022 നവംബർ 20-ന് അന്താരാഷ്ട്ര ശിശുദിനത്തോടനുബന്ധിച്ച്, മറ്റ് രാജ്യങ്ങളിലെയോ സംസ്ഥാനങ്ങളിലെയോ ജില്ലകളിലെയോ ശിശു സംരക്ഷണ സ്ഥാപനങ്ങളിൽ കണ്ടെത്തുന്ന കുട്ടികളെ വീണ്ടും കുടുംബവുമായി ഒന്നിപ്പിക്കുന്നതിനും തിരികെ വീട്ടിലെത്തിക്കുന്നതിനും ഒരു SoP നിലവിൽ വന്നു. പ്രോട്ടോക്കോൾ ഫോർ റിസ്റ്റോറേഷൻ ആൻഡ് റീപാർട്ടിയേഷൻ ഓഫ് ചിൽഡ്രൻ ' എന്ന് പേരിട്ടിരിക്കുന്ന SoP കേന്ദ്ര വനിതാ ശിശു ക്ഷേമ മന്ത്രി ഉദ്ഘാടനം ചെയ്തു. കുട്ടികളുടെ ഡിജിറ്റൽ നിരീക്ഷണം ഉറപ്പാക്കുന്ന പ്രോട്ടോക്കോൾ പ്രവർത്തനക്ഷമമാക്കുന്നതിനുള്ള ഒരു വെബ് പോർട്ടലും അന്നേ ദിവസം ഉദ്ഘാടനം ചെയ്തു.
വനിതാ, ശിശു വികസന മന്ത്രാലയം
പോക്സോ ഇ -ബോക്സിലൂടെ ലഭിച്ച പരാതികൾ
ന്യൂഡൽഹി , ഫെബ്രുവരി 11, 2021
ദേശീയ ബാലാവകാശ സംരക്ഷണ കമ്മീഷന്റെ പോക്സോ ഇ- ബോക്സ് സംവിധാനത്തിലൂടെ കഴിഞ്ഞ മൂന്നുവർഷത്തിനിടെ  ലഭിച്ചത് 354 പരാതികൾ. ഈ 354 പരാതികളിൽ 140 എണ്ണത്തിൽ ആവശ്യമായ പരിഹാര നടപടികൾ കൈക്കൊണ്ടിട്ടുണ്ട്
ലൈംഗിക ദുരുപയോഗം, നീല ചിത്രങ്ങൾ, ലൈംഗിക അതിക്രമങ്ങൾ തുടങ്ങിയ കുറ്റകൃത്യങ്ങളിൽ നിന്നും കുട്ടികളെ സംരക്ഷിക്കുന്നത് ലക്ഷ്യമിട്ടുള്ള സമഗ്ര നിയമമാണ് 2012 ൽ ഭാരത സർക്കാർ നടപ്പിലാക്കിയ ലൈംഗിക അതിക്രമങ്ങളിൽ നിന്നും കുട്ടികളെ സംരക്ഷിക്കൽ നിയമം .
കുട്ടികളെ ലൈംഗികമായി ദുരുപയോഗം ചെയ്യുന്ന കേസുകൾ ഫലപ്രദമായി നേരിടുന്നത് ലക്ഷ്യമിട്ട് 2019 ൽ പോക്സോ നിയമത്തിൽ ഭേദഗതികൾ വരുത്തിയിരുന്നു. കുട്ടികൾക്കെതിരായ ലൈംഗിക കുറ്റകൃത്യങ്ങളിൽ ശക്തമായ ശിക്ഷ ഉറപ്പാക്കുന്നതിനും , ഈ മേഖലയിൽ ഉയർന്നു വരുന്ന പുതിയതരം കുറ്റകൃത്യങ്ങളെ ഫലപ്രദമായി നേരിടുന്നതിനും ഇത് ലക്ഷ്യമിടുന്നു .
വകുപ്പിലെ വിവിധ വ്യവസ്ഥകൾ ഫലപ്രദമായി നടപ്പിലാക്കപ്പെടുന്നത് ദേശീയ - സംസ്ഥാന ബാലാവകാശ സംരക്ഷണ കമ്മീഷനുകൾ ഉറപ്പാക്കണം എന്ന് പോക്സോനിയമത്തിലെ 44 വകുപ്പ് വ്യവസ്ഥചെയ്യുന്നു
വനിതാ ശിശു വികസന മന്ത്രി ശ്രീമതി സ്മൃതി സുബിൻ ഇറാനി രാജ്യസഭയിൽ രേഖാമൂലം അറിയിച്ചതാണ് ഇക്കാര്യം.
IE/SKY
(Visitor Counter : 169
പ്രത്യേക സേവനങ്ങളും ഫീച്ചറുകളും
കോവിഡാനന്തര ആരോഗ്യപ്രശ്നങ്ങൾ: പ്രതിരോധശേഷി കൂട്ടാൻ കടൽപായൽ ഉൽപന്നവുമായി സിഎംഎഫ്ആർഐ
കൊച്ചി: ജൂലൈ 24, 2023
കോവിഡാനന്തര ആരോഗ്യപ്രശ്നങ്ങളുള്ളവരിൽ പ്രതിരോധശേഷി വർധിപ്പിക്കാൻ കടൽപായലിൽ നിന്നും പ്രകൃതിദത്ത ഉൽപന്നവുമായി കേന്ദ്ര സമുദ്രമത്സ്യ ഗവേഷണ സ്ഥാപനം . SARS-CoV-2 ഡെൽറ്റ വകഭേദങ്ങളെ പ്രതിരോധിക്കാനുള്ള ആൻറി വൈറൽ ഗുണങ്ങളും ഈ ന്യൂട്രാസ്യൂട്ടിക്കൽ ഉൽപ്പന്നത്തിനുണ്ട്. കടൽപായലുകളിൽ അടങ്ങിയിരിക്കുന്ന ഫലപ്രദമായ ബയോ-ആക്ടീവ് സംയുക്തങ്ങൾ ഉപയോഗിച്ചാണ് കടൽമീൻ ഇമ്യുണോ-ആൽഗിൻ എക്സട്രാക്റ്റ് എന്ന് പേരുള്ള ഉൽപ്പന്നം നിർമ്മിച്ചിരിക്കുന്നത്.
പൂർണമായും പ്രകൃതിദത്ത ചേരുവകളാണ് ഇതിനായി ഉപയോഗിച്ചിട്ടുള്ളത്. ഉൽപ്പന്നത്തിന് യാതൊരു വിധ പാർശ്വഫലങ്ങളുമില്ലെന്നത് വിശദമായ പ്രി-ക്ലിനിക്കൽ പരീക്ഷണങ്ങളിലൂടെ തെളിഞ്ഞിട്ടുണ്ടെന്ന് ഗവേഷണത്തിന് നേതൃത്വം നൽകിയ സിഎംഎഫ്ആർഐയിലെ മറൈൻ ബയോടെക്നോളജി ഫിഷ് ന്യൂട്രീഷൻ ആൻറ് ഹെൽത്ത് ഡിവിഷൻ മേധാവി ഡോ കാജൽ ചക്രവർത്തി പറഞ്ഞു.
SARS-CoV-2 ഡെൽറ്റ വകഭേദങ്ങൾ ബാധിച്ച കോശങ്ങളിൽ വൈറസ് ബാധയുടെ വ്യാപ്തി കുറയക്കാനും അമിതമായ അളവിലുള്ള സൈറ്റോകൈൻ ഉൽപാദനം നിയന്ത്രിച്ച് പ്രതിരോധ സംവിധാനം മെച്ചപ്പെടുത്താനും ഈ ഉൽപന്നം സഹായകരമാകുന്നതായി പരീക്ഷണങ്ങളിൽ കണ്ടെത്തിയിട്ടുണ്ടെന്നും അദ്ദേഹം പറഞ്ഞു.
സിഎംഎഫ്ആർഐ വികസിപ്പിക്കുന്ന പത്താമത്തെ ന്യൂട്രാസ്യൂട്ടിക്കൽ ഉൽപന്നമാണിത്. മരുന്നായല്ല, ഭക്ഷ്യപൂരകങ്ങളായി ഉപയോഗിക്കുന്നവയാണ് ന്യൂട്രാസ്യൂട്ടിക്കൽ ഉൽപന്നങ്ങൾ. നേരത്തെ, പ്രമേഹം, സന്ധിവേദന, അമിതവണ്ണം, രക്തമസമർദം, തൈറോയിഡ്, ഫാറ്റി ലിവർ എന്നീ രോഗങ്ങളെ ചെറുക്കുന്നതിന് സിഎംഎഫ്ആർഐ കടൽപായലിൽ നിന്നും ഉൽപന്നങ്ങൾ വികസിപ്പിച്ചിരുന്നു.
ഈ ഉൽപന്നം വ്യാവസായികമായി നിർമ്മിക്കുന്നതിന്, മരുന്ന് നിർമ്മാണ രംഗത്ത് പ്രവർത്തിക്കുന്നവർക്ക് സാങ്കേതികവിദ്യ കൈമാറുന്നതിനുള്ള നടപടികൾ പുരോഗമിച്ചുവരികയാണ്. കഴിഞ്ഞ കുറച്ചുവർഷങ്ങളായി, കടൽപായലിൽ നിന്നും ആരോഗ്യ സംരക്ഷണത്തിനുതകുന്ന കണ്ടെത്തലുകൾക്കായി സിഎംഎഫ്ആർഐ പഠനം നടത്തിവരുന്നുണ്ട്. കൂടാതെ, കടൽപായൽ കൃഷി വ്യാപമാക്കുന്നതിനുള്ള പദ്ധതികളും നിലവിലുണ്ട്.
(Visitor Counter : 9
പ്രധാനമന്ത്രിയുടെ ഓഫീസ്
തെരഞ്ഞെടുപ്പ് വിജയത്തില് ഓങ് സാന് സുചിയെയും എന്.എല്.ഡിയെയും പ്രധാനമന്ത്രി അഭിനന്ദിച്ചു
മ്യാന്മറിലെ തെരഞ്ഞെടുപ്പ് വിജയത്തില് ഓങ് സാന് സുചിയെയും നാഷണല് ലീഗ് ഫോര് ഡെമോക്രസിയെയും  പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു.
"തെരഞ്ഞെടുപ്പ് വിജയത്തില് ഓങ് സാന് സുചിക്കും നാഷണല് ലീഗ് ഫോര് ഡെമോക്രസിക്കും അഭിനന്ദനങ്ങള്. തെരഞ്ഞെടുപ്പ് വിജയകരമായി പൂര്ത്തീകരിച്ചത്, മ്യാന്മാറില് നടന്നു കൊണ്ടിരിക്കുന്ന ജനാധിപത്യ പരിവര്ത്തനത്തിന്റെ മറ്റൊരു ചുവടുവെപ്പാണ്. പരമ്പരാഗതമായുള്ള നമ്മുടെ ബന്ധങ്ങള് ശക്തിപ്പെടുത്തുന്നതിന് നിങ്ങളുമായി ഒരുമിച്ച് പ്രവര്ത്തിക്കുന്നത് ഉറ്റുനോക്കുന്നു", പ്രധാനമന്ത്രി ട്വീറ്റ് ചെയ്തു.
പ്രധാനമന്ത്രിയുടെ ഓഫീസ്
സിബിഎസ്ഇ പന്ത്രണ്ടാം ക്ലാസ് പരീക്ഷാ വിജയികളെ ഏവരെയും പ്രധാനമന്ത്രി അഭിനന്ദിച്ചു
സിബിഎസ്ഇ പന്ത്രണ്ടാം ക്ലാസ് പരീക്ഷകളിൽ വിജയിച്ച എല്ലാ "പരീക്ഷാ പോരാളികളെയും" പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു :
"സിബിഎസ്ഇ പന്ത്രണ്ടാം ക്ലാസ് പരീക്ഷകളിൽ വിജയിച്ച എല്ലാ എക്സാം വാരിയേഴ്സിനേയും ഞാൻ അഭിനന്ദിക്കുന്നു. ഇവരുടെ കഠിനാധ്വാനത്തിലും നിശ്ചയദാർഢ്യത്തിലും ഞാൻ അഭിമാനിക്കുന്നു. യുവാക്കളുടെ വിജയത്തിൽ മഹത്തായ പങ്കുവഹിച്ച അവരുടെ മാതാപിതാക്കളെയും അധ്യാപകരെയും ഞാൻ അഭിനന്ദിക്കുന്നു."
"പന്ത്രണ്ടാം ക്ലാസ് പരീക്ഷകളിൽ തങ്ങൾക്ക് മികച്ച പ്രകടനം കാഴ്ചവെക്കാമായിരുന്നുവെന്ന് കരുതുന്ന മിടുക്കരായ കുട്ടികളോട് ഞാൻ പറയാൻ ആഗ്രഹിക്കുന്നു - വരും കാലങ്ങളിൽ നിങ്ങൾക്ക് ഇനിയും ഒരുപാട് പ്രതീക്ഷിക്കാനുണ്ട്. ഒരു കൂട്ടം പരീക്ഷകൾ നിങ്ങളെ നിർവചിക്കുന്നില്ല. നിങ്ങൾക്ക് താൽപ്പര്യമുള്ള മേഖലകളിൽ നിങ്ങളുടെ കഴിവുകൾ പ്രയോജനപ്പെടുത്തുക. നിങ്ങൾ തിളങ്ങും!"
-ND-
(
ഫിഷറീസ്, ആനിമൽ ഹസ്ബൻഡറി & ഡയറി മന്ത്രാലയം
ഇന്ത്യയിലെ സർവ്വകലാശാലകളിലും കോളേജുകളിലും കാമധേനു ചെയർ സ്ഥാപിക്കുമെന്ന് കേന്ദ്ര വിദ്യാഭ്യാസ സഹമന്ത്രി ശ്രീ സഞ്ജയ് ധോത്രെ
(യു.ജി.സി, എ.ഐ.സി.ടി.ഇ, എ.ഐ.യു എന്നിവയുമായി സഹകരിച്ച് രാഷ്ട്രീയ കാമധേനു ആയോഗ്, ‘സർവ്വകലാശാലകളിലെയും കോളേജുകളിലെയും കാമധേനു ചെയർ’ എന്ന വിഷയത്തിൽ ഒരു ദേശീയ വെബിനാർ സംഘടിപ്പിച്ചു. രാഷ്ട്രീയ കാമധേനു ആയോഗ് ചെയർമാൻ ഡോ.വല്ലഭായ് കതിരിയ ഈ ആശയം മുന്നോട്ടു വയ്ക്കുകയും ഇന്ത്യയിലുടനീളമുള്ള എല്ലാ വൈസ് ചാൻസലർമാരോടും കോളേജ് മേധാവിമാരോടും എല്ലാ സർവകലാശാലകളിലും കോളേകളിലും ‘കാമധേനു ചെയർ’ ആരംഭിക്കാൻ അഭ്യർത്ഥിക്കുകയും ചെയ്തു. കൃഷി, ആരോഗ്യം, തദ്ദേശീയ പശുക്കളുടെ സാമൂഹിക, സാമ്പത്തിക, പാരിസ്ഥിതിക പ്രാധാന്യം എന്നിവയെക്കുറിച്ച് യുവാക്കളെ ബോധവത്കരിക്കേണ്ടതുണ്ടെന്ന് ഡോ. കതിരിയ പറഞ്ഞു.
കാമധേനു ചെയർ സംരംഭത്തെ വിദ്യാഭ്യാസ സഹമന്ത്രി ശ്രീ സഞ്ജയ് ധോത്രെ പ്രശംസിച്ചു. പശുക്കക്കളിൽ നിന്നുള്ള അനേകം നേട്ടങ്ങളാൽ സമ്പന്നമാണ് നമ്മുടെ സമൂഹമെന്നും എന്നാൽ വിദേശ ഭരണാധികാരികളുടെ സ്വാധീനത്തിൽ നാം അത് മറന്നതായും അദ്ദേഹം പറഞ്ഞു. ഈ പുതിയ സംരംഭത്തെ പിന്തുണയ്ക്കുന്നതിനുള്ള സമയം ആഗതമായെന്നും അദ്ദേഹം ഓർമ്മിപ്പിച്ചു. ഒട്ടേറെ കോളേജുകളും സർവ്വകലാശാലകളും കാമധേനു ചെയർ ആരംഭിക്കുമെന്ന് എനിക്ക് ഉറപ്പുണ്ട്, തുടർന്ന് മറ്റുള്ളവരും ഈ പാത പിന്തുടരും. ഗവേഷണവും ഉത്പന്നങ്ങളുടെ രൂപത്തിലുള്ള പ്രായോഗിക നടപ്പാക്കലും പ്രദർശിപ്പിക്കുകയും, സാമ്പത്തികമായി പ്രമാണീകരിക്കുകയും , കൃത്യതയാർന്ന ശാസ്ത്രീയ വിവരങ്ങൾ സമയബന്ധിതമായി അവതരിപ്പിക്കുകയും വേണമെന്നും അദ്ദേഹം പറഞ്ഞു.
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ. നരേന്ദ്ര മോദിയും കംബോഡിയ പ്രധാനമന്ത്രി ബഹുമാനപ്പെട്ട സംദേച് അക്ക മോഹ സേന പദേയ് ടെക്കോ ഹുന് സെന്നും ടെലിഫോണില് സംസാരിച്ചു
പ്രധാനമന്ത്രി ശ്രീ. നരേന്ദ്ര മോദിയും കംബോഡിയ പ്രധാനമന്ത്രി ബഹുമാനപ്പെട്ട സംദേച് അക്ക മോഹ സേന പദേയ് ടെക്കോ ഹുന് സെന്നും ടെലിഫോണില് ചര്ച്ച നടത്തി.
ഇരു നേതാക്കളും കോവിഡ്- 19നെ കുറിച്ചു സംസാരിച്ചു. ഇരു രാജ്യങ്ങളിലുമുള്ള പ്രവാസികള്ക്കു നല്കിവരുന്ന സഹകരണം തുടരുമെന്ന് ഇരുവരും പരസ്പരം സമ്മതിച്ചു.
ആസിയാനിലെ ഒരു പ്രധാന അംഗവും ഇന്ത്യയുമായി സാംസ്കാരിക ബന്ധമുള്ളതുമായ കംബോഡിയയുമായുള്ള ബന്ധം ശക്തിപ്പെടുത്തുന്നതിന് ഇന്ത്യക്കുള്ള പ്രതിബദ്ധത പ്രധാനമന്ത്രി അറിയിച്ചു.
ഐ.ടി.ഇ.സി. പദ്ധതിക്കു കീഴിലുള്ള ശേഷിവര്ധനാ പദ്ധതികളെയും മെക്കോങ്-ഗംഗ് സഹകരണ ചട്ടക്കൂടിനു കീഴിലുള്ള ക്വിക്ക് ഇംപാക്റ്റ് പദ്ധതികളെയും കുറിച്ച് ഉള്പ്പെടെ ഇരു രാജ്യങ്ങള്ക്കുമിടയിലുള്ള ശക്തമായ വികസന പങ്കാളിത്തം ഇരുവരും അവലോകനം ചെയ്തു.
ഇന്ത്യയുമായുള്ള ബന്ധത്തിനു നല്കിവരുന്ന പ്രാധാന്യം കംബോഡിയന് പ്രധാനമന്ത്രി ഊന്നിപ്പറഞ്ഞു. ഇതിനോട് അനുകൂലമായി പ്രതികരിച്ച പ്രധാനമന്ത്രി ശ്രീ. മോദി, ഇന്ത്യയുടെ ആക്റ്റ് ഈസ്റ്റ് നയത്തില് കംബോഡിയയ്ക്കുള്ള മൂല്യമേറിയ പങ്കു ചൂണ്ടിക്കാട്ടി.
(
പ്രധാനമന്ത്രിയുടെ ഓഫീസ്
പ്രധാനമന്ത്രി ജനങ്ങൾക്ക് ഗുഡി പട് വ ആശംസകൾ നേർന്നു
പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ഗുഡി പട് വ ആശംസകൾ നേർന്നു.
“വരുന്ന വർഷം എല്ലാവരുടെയും ജീവിതത്തിൽ നല്ല ആരോഗ്യവും സമൃദ്ധിയും കൈവരിക്കട്ടെ” പ്രധാനമന്ത്രി
ട്വിറ്ററിൽ കുറിച്ചു.
റോഡ് ഗതാഗത, ഹൈവേ മന്ത്രാലയം
ഡ്രൈവർ പരിശീലന കേന്ദ്രങ്ങളുടെ അംഗീകാരം
(ന്യൂഡൽഹി , ഫെബ്രുവരി 05, 2021
ഡ്രൈവിംഗ് പരിശീലന കേന്ദ്രങ്ങളുടെ അംഗീകാരം സംബന്ധിച്ച് കേന്ദ്ര ഉപരിതല ഗതാഗത ദേശീയപാത മന്ത്രാലയം കരട് വിജ്ഞാപനം പുറപ്പെടുവിച്ചു. രാജ്യത്തെ പൗരന്മാർക്ക് മികച്ച ഡ്രൈവിംഗ് പരിശീലനം ഉറപ്പാക്കുന്നതിന്റെ ഭാഗമായി പരിശീലന കേന്ദ്രങ്ങൾ പാലിക്കേണ്ട നടപടിക്രമങ്ങൾ , ഉറപ്പാക്കേണ്ട സൗകര്യങ്ങൾ എന്നിവ സംബന്ധിച്ച വിശദമായ മാർഗനിർദേശങ്ങളാണ് മന്ത്രാലയം പുറത്തിറക്കിയിട്ടുള്ളത്. ഇത്തരം കേന്ദ്രങ്ങളിൽ പരിശീലനം പൂർത്തിയാക്കുന്ന വ്യക്തികൾ ഡ്രൈവിംഗ് ലൈസൻസ് അപേക്ഷ നടപടിക്രമങ്ങളുടെ ഭാഗമായുള്ള ഡ്രൈവിംഗ് ടെസ്റ്റിൽ നിന്നും ഒഴിവാക്കുന്നതാണ് എന്നും മന്ത്രാലയം അറിയിച്ചു
രാജ്യത്തെ ചരക്കുനീക്ക വ്യവസായ മേഖലയിൽ മികച്ച പരിശീലനം ലഭിച്ച ഡ്രൈവർമാരുടെ സേവനം ഉറപ്പാക്കാനും, അതുവഴി റോഡപകടങ്ങൾ കുറക്കുവാനും ഡ്രൈവർമാരുടെ കാര്യശേഷി വർദ്ധിപ്പിക്കുവാനും ഈ നടപടി സഹായകരമാകും.
ഇത് സംബന്ധിച്ച കരട് വിജ്ഞാപനം  dated 29 Jan 2021) മന്ത്രാലയത്തിന്റെ വെബ്സൈറ്റിൽ , പൊതുജനങ്ങൾക്കായി ലഭ്യമാക്കിയിട്ടുണ്ട്. ഈ ഘട്ടത്തിന് ശേഷം ഔദ്യോഗിക വിജ്ഞാപനം ഉണ്ടായിരിക്കുന്നതാണ്
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
എടിസി ഏഷ്യ പസഫിക് പിടി.ഇ ലിമിറ്റഡില് നിന്ന് 2480.92 കോടി രൂപ നേരിട്ടുള്ള വിദേശ നിക്ഷേപം സ്വീകരിക്കുന്നതിനു കേന്ദ്ര മന്ത്രിസഭ എടിസി ടെലികോം ഇന്ഫ്രാസ്ട്രക്ചര് പ്രൈവറ്റ് ലിമിറ്റഡിന് അംഗീകാരം നല്കി
എടിസി ഏഷ്യ പസഫിക് പിടി.ഇ ലിമിറ്റഡില് നിന്ന് 2480.92 കോടി രൂപ നേരിട്ടുള്ള വിദേശ നിക്ഷേപത്തിനു കേന്ദ്ര മന്ത്രിസഭ എടിസി ടെലികോം ഇന്ഫ്രാസ്ട്രക്ചര് പ്രൈവറ്റ് ലിമിറ്റഡിന് അനുമതി. പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന സാമ്പത്തിക കാര്യ മന്ത്രിസഭാ സമിതി എഫ്ഡിഐ നിര്ദ്ദേശം അംഗീകരിച്ചു.ഇത് നേരിട്ടുള്ള വിദേശ നിക്ഷേപം 2480.92 കോടി രൂപയിലേക്ക് എത്തിക്കും. ഈ അനുമതിയോടെ എടിസി ടെലികോം ഇന്ഫ്രാസ്ട്രക്ചര് പ്രൈവറ്റ് ലിമിറ്റഡില്  എടിസി ഏഷ്യ പസഫിക് പിടിഇ ലിമിറ്റഡിന്റെ  2020-21 സാമ്പത്തിക വര്ഷത്തെ മൊത്തം എഫ്ഡിഐ 5417.2 കോടി രൂപയാകും.
വിശദാംശങ്ങള്:
ടെലികോം ഓപ്പറേറ്റര്മാര്ക്ക് ടെലികോം അടിസ്ഥാനസൗകര്യ സേവനങ്ങള് നല്കുന്നതിലാണ് എടിസി ടെലികോം ഇന്ഫ്രാസ്ട്രക്ചര് പ്രൈവറ്റ് ലിമിറ്റഡ് ഏര്പ്പെട്ടിരിക്കുന്നത്.
കമ്പനിക്ക് നിലവിലുള്ള എഫ്ഡിഐ അംഗീകാരം 86.36 ശതമാനം വരെയാണ്. ഈ അനുമതിയോടെ ഇത് 98.68 ശതമാനമായി ഉയരും .
2020-2021 സാമ്പത്തിക വര്ഷത്തില് എടിസി ടെലികോം ഇന്ഫ്രാസ്ട്രക്ചര് പ്രൈവറ്റ് ലിമിറ്റഡ് നേരിട്ടുള്ള വിദേശ നിക്ഷേപമായി 2480.92 കോടി രൂപ സമാഹരിച്ചിട്ടുണ്ട്.
തത്ഫലമായി ഇന്ത്യയിലേക്കുള്ള വിദേശ നിക്ഷേപത്തിന്റെ വരവ് സാമ്പത്തിക വളര്ച്ചയെ സഹായിക്കും; ഒപ്പം നവീകരണത്തെ വളര്ത്തുകയും ചെയ്യും.
പ്രധാനമന്ത്രിയുടെ ഓഫീസ്
അരുണാചൽ പ്രദേശിലെ ജനങ്ങൾക്ക് സംസ്ഥാന രൂപീകരണ ദിനത്തിൽ പ്രധാനമന്ത്രിയുടെ ആശംസ
അരുണാചൽ പ്രദേശിലെ ജനങ്ങൾക്ക് അവരുടെ സംസ്ഥാന രൂപീകരണ ദിനത്തിൽ പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു.
ട്വീറ്റിൽ പ്രധാനമന്ത്രി പറഞ്ഞു :
“ചൈതന്യത്തിന്റെയും ദേശസ്നേഹത്തിന്റെയും പര്യായമായ അരുണാചൽ പ്രദേശിലെ ജനങ്ങൾക്ക് സംസ്ഥാന രൂപീകരണ ദിന ആശംസകൾ. പല മേഖലകളിലും ഇന്ത്യയുടെ പുരോഗതിക്ക് സംസ്ഥാനത്തെ ജനങ്ങൾ സംഭാവന നൽകിയിട്ടുണ്ട്. വരും വർഷങ്ങളിൽ അരുണാചൽ പ്രദേശ് പുരോഗതിയുടെ പുതിയ ഉയരങ്ങൾ കൈവരിക്കട്ടെ എന്ന് ഞാൻ പ്രാർത്ഥിക്കുന്നു.
പ്രധാനമന്ത്രിയുടെ ഓഫീസ്
സ്ഥാപക ദിനത്തിൽ പ്രധാനമന്ത്രി ചത്തീസ്ഗഡിലെ ജനങ്ങൾക്ക് ആശംസകൾ നേർന്നു
ഛത്തീസ്ഗഡ് സംസ്ഥാന സ്ഥാപക ദിനമായ ഇന്ന്, പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ആശംസകൾ നേർന്നു. പുരാതനകാലം മുതൽ വ്യത്യസ്ത സംസ്കാരങ്ങളുടെ കേന്ദ്രമായിരുന്ന ഈ പ്രദേശം,പുരോഗതിയുടെ സമൃദ്ധിയുടേയും പാതയിൽ മുന്നോട്ടു പോകണമെന്നാണ് തന്റെ ആഗ്രഹമെന്ന് പ്രധാനമന്ത്രി ട്വിറ്റർ സന്ദേശത്തിൽ കുറിച്ചു.
രാജ്യരക്ഷാ മന്ത്രാലയം
രാജ്യരക്ഷ മന്ത്രി ശ്രീ രാജ്നാഥ് സിങ്ങിന്റെ മാലിദ്വീപ് സന്ദർശനത്തെക്കുറിച്ചുള്ള സംയുക്ത വാർത്താക്കുറിപ്പ്
ന്യൂ ഡൽഹി: മെയ് 3, 2023
· രാജ്യരക്ഷ മന്ത്രി ശ്രീ രാജ്നാഥ് സിംഗ് മാലിദ്വീപ് പ്രതിരോധ മന്ത്രി ശ്രീമതി മരിയ ദീദിയുടെ ക്ഷണപ്രകാരം 2023 മെയ് 1 ന് മാലെയിലെത്തി.
· പ്രതിരോധ സഹകരണം മെച്ചപ്പെടുത്തുന്നതും ഇന്ത്യയും മാലിദ്വീപും തമ്മിലുള്ള ദീർഘകാല പങ്കാളിത്തം ശക്തിപ്പെടുത്തുന്നന്നതും ലക്ഷ്യമിട്ട് ഈ സന്ദർശന വേളയിൽ ശ്രീ രാജ്നാഥ് സിംഗും മരിയ ദീദിയും ഉഭയകക്ഷി ചർച്ചകൾ നടത്തി. ഇരുപക്ഷത്തിനും ആശങ്കയുള്ള പ്രാദേശികവും ആഗോളവുമായ സുരക്ഷാ പ്രശ്നങ്ങളെക്കുറിച്ച് ചർച്ച ചെയ്യുകയും പ്രതിരോധ, സുരക്ഷാ മേഖലകളിലെ സഹകരണം കൂടുതൽ ആഴത്തിലാക്കാൻ തീരുമാനിക്കുകയും ചെയ്തു.
· മേഖലയിൽ സമാധാനവും സുസ്ഥിരതയും സുരക്ഷയും നിലനിർത്തേണ്ടതിന്റെ പ്രാധാന്യം ഇരു മന്ത്രിമാരും ആവർത്തിച്ച് വ്യക്തമാക്കുകയും പൊതുവായ സുരക്ഷാ വെല്ലുവിളികൾ നേരിടാൻ ഒരുമിച്ച് പ്രവർത്തിക്കേണ്ടതിന്റെ ആവശ്യകത അംഗീകരിക്കുകയും ചെയ്തു. അന്താരാഷ്ട്ര നിയമങ്ങളും ചട്ടങ്ങളും അടിസ്ഥാനമാക്കിയുള്ള അന്താരാഷ്ട്ര ക്രമം മാനിക്കേണ്ടതിന്റെ പ്രാധാന്യം അടിവരയിടുകയും ഈ തത്ത്വങ്ങൾ ഉയർത്തിപ്പിടിക്കാനുള്ള പ്രതിബദ്ധത തുറന്ന് പ്രകടിപ്പിക്കുകയും ചെയ്തു.
· · സംയുക്ത അഭ്യാസങ്ങളും സൈനിക ഉദ്യോഗസ്ഥരുടെ സന്ദർശനങ്ങളും ഉൾപ്പെടെ ഇരു അയൽരാജ്യങ്ങൾ തമ്മിലുള്ള പ്രതിരോധ സഹകരണത്തിൽ കൈവരിച്ച പുരോഗതി മന്ത്രിമാർ സ്വാഗതം ചെയ്തു. ഭീകരവാദത്തെ നേരിടൽ, ദുരന്തനിവാരണം, സൈബർ സുരക്ഷ, സമുദ്രസുരക്ഷ തുടങ്ങിയ മേഖലകളിലെ മികച്ച പ്രവർത്തനങ്ങളും വൈദഗ്ധ്യവും പങ്കിടേണ്ടതിന്റെ പ്രാധാന്യവും അവർ ചൂണ്ടിക്കാട്ടി.
· പ്രതിരോധ വ്യാപാരം, ശേഷി വർധിപ്പിക്കൽ, സംയുക്ത അഭ്യാസം തുടങ്ങിയ മേഖലകളിൽ ഉൾപ്പെടെ സഹകരണത്തിനുള്ള കൂടുതൽ മാർഗ്ഗങ്ങൾ ആരായാൻ ഇരുമന്ത്രിമാരും തീരുമാനിച്ചു. ഇരു രാജ്യങ്ങളിലെയും സായുധ സേനകൾ തമ്മിലും ജനങ്ങൾ തമ്മിലുമുള്ള ബന്ധവും സഹകരണവും പ്രോത്സാഹിപ്പിക്കേണ്ടതിന്റെ ആവശ്യകതയും അവർ ചർച്ച ചെയ്തു.
· സന്ദർശന വേളയിൽ ശ്രീ രാജ്നാഥ് സിംഗ് മാലിദ്വീപ് പ്രസിഡന്റ് ഇബ്രാഹിം മുഹമ്മദ് സോലിഹിനെ സന്ദർശിച്ചു. വിദേശകാര്യമന്ത്രി അബ്ദുള്ള ഷാഹിദുമായും കൂടിക്കാഴ്ച നടത്തി.
· മാലിദ്വീപ് പ്രസിഡന്റ് സോലിഹിന്റെ സാന്നിധ്യത്തിൽ മന്ത്രി രാജ്നാഥ് സിംഗും മന്ത്രി ദീദിയും പഴക്കം ചെന്ന കപ്പലായ ഹുറാവിക്ക് പകരം ഏർപ്പെടുത്തിയ കപ്പൽ കമ്മീഷൻ ചെയ്യുന്നതിനുള്ള ചടങ്ങിൽ പങ്കെടുത്തു. പ്രസിഡന്റ് സോലിഹിന്റെ സമീപകാല ഇന്ത്യാ സന്ദർശന വേളയിൽ, പഴക്കം ചെന്ന ഹുറാവിക്ക് പകരം കപ്പൽ നൽകുമെന്ന് പ്രധാനമന്ത്രി മോദി പ്രഖ്യാപിച്ചിരുന്നു.
· മന്ത്രി രാജ്നാഥ് സിംഗ് MNDF ന് ഒരു അധിക ലാൻഡിംഗ് ക്രാഫ്റ്റും സമ്മാനിച്ചു. സുരക്ഷിതവും സുദൃഢവും സമൃദ്ധവും സുസ്ഥിരവുമായ ഇന്ത്യൻ മഹാസമുദ്രത്തിനായി സുഹൃദ് രാജ്യങ്ങളുടെയും പങ്കാളിത്ത രാജ്യങ്ങളുടെയും ശേഷികൾ സംയുക്തമായി വികസിപ്പിക്കാനും യോജിച്ച് പ്രവർത്തിക്കാനും മേഖലയിലെ എല്ലാവർക്കും സുരക്ഷയും സമൃദ്ധിയും  എന്ന ഇന്ത്യയുടെ കാഴ്ചപ്പാടിനും അനുസൃതമായാണ് കപ്പലുകളുടെ കൈമാറ്റം.
· MNDF കോസ്റ്റ് ഗാർഡിന്റെ ‘ഏകത തുറമുഖ’ത്തിന് മന്ത്രി സിങ്ങും മന്ത്രി ദീദിയും ചേർന്ന് തറക്കല്ലിടുന്നതിനും സന്ദർശനം സാക്ഷിയായി. കോസ്റ്റ്ഗാർഡ് തുറമുഖത്തിന്റെ വികസനവും സിഫാവരുവിലെ അറ്റകുറ്റപ്പണി സൗകര്യവും ഇന്ത്യയുടെ ധനസഹായത്തോടെ ഉള്ള ഏറ്റവും വലിയ പദ്ധതികളാണ്.
· ഇരു രാജ്യങ്ങളും പങ്കാളിത്തം കൂടുതൽ ശക്തിപ്പെടുത്തുന്നതിനുള്ള പ്രതിബദ്ധത ആവർത്തിച്ച് ഉറപ്പിച്ചു. ചർച്ചയും സഹകരണവും ഭാവിയിലും തുടരാൻ ആഗ്രഹിക്കുന്നുവെന്ന പൊതു വികാരം പ്രകടകമാക്കുകയും ചെയ്തു.
· അതാത് രാജ്യങ്ങളുടെയും മേഖലകളുടെയും സുരക്ഷയും സമൃദ്ധിയും വർദ്ധിപ്പിക്കുന്നതിനുള്ള പ്രതിബദ്ധതയും സുഹൃത്തുക്കളായ അയൽരാജ്യങ്ങൾ ഈ സന്ദർശനത്തിലൂടെ പുതുക്കി.
SKY
പരിസ്ഥിതി, വനം മന്ത്രാലയം
നഗരവനങ്ങൾ എന്ന ആശയത്തിലൂന്നി ലോക പരിസ്ഥിതി ദിനത്തിൽ വെർച്വൽ ആഘോഷങ്ങൾ
എല്ലാ വർഷവും ജൂൺ 5 നാണ് ലോക പരിസ്ഥിതി ദിനം  ആഘോഷിക്കുന്നത്. ആഘോഷത്തിന്റെ ഭാഗമായി, യുണൈറ്റഡ് നേഷൻസ് എൻവയോൺമെന്റ് പ്രോഗാം പ്രഖ്യാപിച്ച പ്രമേയത്തെ ആധാരമാക്കിയുള്ള ഒട്ടേറെ പരിപാടികളാണ് കേന്ദ്ര വനം,പരിസ്ഥിതി, കാലാവസ്ഥ വ്യതിയാന മന്ത്രാലയം സംഘടിപ്പിച്ചിട്ടുള്ളത്. ‘ജൈവ വൈവിധ്യം’ എന്നതാണ് ഈ വർഷത്തെ പ്രമേയം. കോവിഡ് -19 മഹാമാരിമൂലമുള്ള സാഹചര്യങ്ങളും, ഈ വർഷത്തെ പ്രമേയവും കണക്കിലെടുത്ത് നഗരവനങ്ങൾ എന്ന ആശയത്തിലൂന്നിയായിരിക്കും കേന്ദ്ര വനം,പരിസ്ഥിതി,കാലാവസ്ഥാ വ്യതിയാന മന്ത്രാലയം വെർച്വൽ ആഘോഷങ്ങൾ സംഘടിപ്പിക്കുന്നത്. കേന്ദ്ര വനം,പരിസ്ഥിതി,കാലാവസ്ഥാ വ്യതിയാന മന്ത്രി ശ്രീ പ്രകാശ് ജാവദേക്കർ ചടങ്ങിൽ മുഖ്യാതിഥിയായിയായിരിക്കും . ജൂൺ 5 ന് രാവിലെ 9 മുതൽ ആഘോഷ പരിപാടികൾ https://www.youtube.com/watch?v=IzMQuhmheoo എന്ന വെബ്സൈറ്റിൽ തത്സമയം ലഭ്യമാകും.
ലോക ജൈവവൈവിധ്യത്തിന്റെ എട്ട് ശതമാനം ഇന്ത്യയിലാണെന്നാണ് കണക്കാക്കപ്പെട്ടിട്ടുള്ളത്. സമ്പന്നമായ ജൈവവൈവിധ്യമുള്ള രാജ്യത്ത് നിരവധി ഇനങ്ങളിൽപ്പെട്ട മൃഗങ്ങളും സസ്യങ്ങളും ഉണ്ട്. കൂടാതെ ആഗോള ജൈവ വൈവിധ്യ ത്തിന്റെ കലവറയായി കണക്കാക്കപ്പെടുന്ന 35 പരിസ്ഥിതി ലോല പ്രദേശങ്ങളിൽ, 4 എണ്ണം ഇന്ത്യയിലാണ്.വർദ്ധിച്ചുവരുന്ന നഗരവൽക്കരണം നഗരപ്രദേശങ്ങളിൽ ജൈവവൈവിധ്യം സംരക്ഷിക്കപ്പെടേണ്ടതിന്റെ ആവശ്യകതയിലേക്കാണ് വിരൽ ചൂണ്ടുന്നത്.
200 കോർപ്പറേഷനുകളിലും നഗരങ്ങളിലും നഗരവനങ്ങൾ സൃഷ്ടിക്കുന്നതിനുള്ള പദ്ധതി കേന്ദ്ര വനം,പരിസ്ഥിതി,കാലാവസ്ഥാ വ്യതിയാന മന്ത്രാലയം പുനരാരംഭിച്ചിട്ടുണ്ട്. ഈ നഗരങ്ങളിലെല്ലാം പൂന്തോട്ടങ്ങളുണ്ടെങ്കിലും വനങ്ങളില്ല എന്നതാണ് പദ്ധതി നടപ്പാക്കാൻ പ്രധാന കാരണം.ഭൂമിയുടെ ശ്വാസകോശമാണ് വനങ്ങൾ. നഗരങ്ങളുടെ ശ്വാസകോശ ശേഷിയുടെ പുനഃസൃഷ്ടിക്കും ശക്തിവർദ്ധനവിനും നഗരവനങ്ങൾ സഹായകമാകും.
പരിപാടിയിൽ കേന്ദ്ര പരിസ്ഥിതി സഹമന്ത്രി ശ്രീ.ബാബുൽ സുപ്രിയോ, മന്ത്രാലയത്തിലെ മുതിർന്ന ഉദ്യോഗസ്ഥർ, യു.എൻ.സി.സി.ഡി.-യിലെയും യു.എൻ.ഇ.പി.-യിലെയും ഉദ്യോഗസ്ഥർ തുടങ്ങിയവർ പങ്കെടുക്കും . വിശിഷ്ടാതിഥികളെല്ലാം വെർച്വൽ ആയി ആണ് പരിപാടിയിൽ പങ്കെടുക്കുന്നത്.
പെട്രോളിയം, പ്രകൃതി വാതക മന്ത്രാലയം
സ്വച്ഛതയെ പ്രധാനമന്ത്രി ഒരു ജനകീയ മുന്നേറ്റമായി മാറ്റിയെന്ന് പെട്രോളിയം മന്ത്രി ശ്രീ ധർമേന്ദ്ര പ്രധാൻ
പ്രധാനമന്ത്രി ശ്രീ നരേന്ദ്രമോദി സ്വച്ഛതയെ ഒരു ജനകീയ മുന്നേറ്റമായി മാറ്റിയെന്ന് പെട്രോളിയം പ്രകൃതിവാതക, ഉരുക്ക് മന്ത്രി ശ്രീ ധർമേന്ദ്രപ്രധാൻ പറഞ്ഞു. അതിന് സമൂഹത്തിൽ നഗരങ്ങളിൽനിന്നും ഗ്രാമങ്ങളിൽനിന്നും ഒരുപോലെ പ്രതികരണം ലഭിക്കുന്നു. പെട്രോളിയം വ്യവസായത്തിലെ സ്വച്ഛതാ പഖ്വാഡ അവാർഡ് വിതരണ ചടങ്ങിൽ സംസാരിക്കുകയായിരുന്നു അദ്ദേഹം. പെട്രോളിയം വ്യവസായം ഈ ജൻ ആന്ദോളന് മികച്ച സംഭാവനകൾ നൽകുന്നുണ്ടെന്നും അത് കൂടുതൽ ശക്തമാക്കാനും ലക്ഷ്യത്തിനായി കൂടുതൽ സമർപ്പണം ചെയ്യുമെന്നും അദ്ദേഹം പറഞ്ഞു.
സ്വകാര്യമേഖലയിലെ എണ്ണ, വാതക കമ്പനികളുടെ കൂടുതൽ പങ്കാളിത്തം സ്വച്ഛ് ഭാരത് അഭിയാനിൽ വേണമെന്നും അദ്ദേഹം പറഞ്ഞു. എല്ലാ തീർഥാടന കേന്ദ്രങ്ങളിലും രാജ്യത്തെ പ്രധാന വിനോദസഞ്ചാര കേന്ദ്രങ്ങളിലും അത്യാധുനിക ടോയ്ലറ്റ് സൗകര്യങ്ങൾ നിർമ്മിക്കാൻ പൊതുമേഖലാ സ്ഥാപനങ്ങളോട് അദ്ദേഹം നിർദ്ദേശിച്ചു. എണ്ണ, വാതക പൊതുമേഖലാ സ്ഥാപനങ്ങൾക്ക് സ്വച്ഛതാ പഖ്വാഡ, സ്വച്ഛതാ ഹി സേവാ കാമ്പെയ്നുകൾക്കുള്ള അവാർഡുകൾ അദ്ദേഹം കൈമാറി.
സ്വച്ഛതാ പഖ്വാഡ അവാർഡുകൾ:
ഒന്നാം സമ്മാനം- ഐഒസിഎൽ, രണ്ടാം സമ്മാനം- ബിപിസിഎൽ, മൂന്നാം സമ്മാനം- ഒഎൻജിസി. പ്രത്യേക അവാർഡ്:- എച്ച്പിസിഎൽ.
സ്വച്ഛതാ ഹി സേവാ: ഒന്നാം സ്ഥാനം- എച്ച്പിസിഎൽ, രണ്ടാം-ബിപിസിഎൽ മൂന്നാം സമ്മാനം -ഐഒസിഎൽ.
പ്രധാനമന്ത്രിയുടെ ഓഫീസ്
ഇൻവെസ്റ്റ് ഇന്ത്യയെ പ്രധാനമന്ത്രി അഭിനന്ദിച്ചു
യു.എൻ.സി.ടി.എ. ഡി നൽകുന്ന 2020ലെ ഐക്യരാഷ്ട്രസഭയുടെ നിക്ഷേപ പ്രോത്സാഹന അവാർഡ്  കരസ്ഥമാക്കിയ ഇൻവെസ്റ്റ് ഇന്ത്യയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
"യു.എൻ.സി.ടി.എ. ഡി നൽകുന്ന 2020ലെ ഐക്യരാഷ്ട്രസഭ നിക്ഷേപ പ്രോത്സാഹന അവാർഡ് നേടിയ ഇൻവെസ്റ്റ് ഇന്ത്യയ്ക്ക് അഭിനന്ദനങ്ങൾ. ഇന്ത്യയെ ഏറ്റവും മികച്ച നിക്ഷേപ കേന്ദ്രമാക്കാനും ബിസിനസ് ചെയ്യുന്നത് എളുപ്പമാക്കാനും ഞങ്ങളുടെ ഗവൺമെൻറ് നൽകുന്ന ഊന്നലിന് സാക്ഷ്യപത്രമാണ് ഇത്", പ്രധാനമന്ത്രി പറഞ്ഞു.
ഉപരാഷ്ട്രപതിയുടെ കാര്യാലയം
ജന്മാഷ്ടമിയുടെ തലേന്ന് രാജ്യത്തിന് ആശംസകൾ നേർന്ന് ഉപരാഷ്ട്രപതി
ഉപരാഷ്ട്രപതി ശ്രീ ജഗ്ദീപ് ധൻഖർ ജനങ്ങൾക്ക് ജന്മാഷ്ടമി തലേന്ന് ആശംസകൾ നേർന്നു. അദ്ദേഹത്തിന്റെ സന്ദേശത്തിന്റെ പൂർണരൂപം താഴെ കൊടുക്കുന്നു:
“ജന്മാഷ്ടമിയുടെ ശുഭകരമായ അവസരത്തിൽ നമ്മുടെ രാജ്യത്തെ ജനങ്ങൾക്ക് എന്റെ ഊഷ്മളമായ ആശംസകളും നന്മകളും ഞാൻ അറിയിക്കുന്നു.
ശ്രീകൃഷ്ണന്റെ ജനനം ആഘോഷിക്കുന്ന ജന്മാഷ്ടമി ഭക്തർക്ക് വലിയ ആത്മീയ പ്രാധാന്യമുള്ളതാണ്. അധർമ്മത്തിനെതിരെ ധർമ്മത്തിന്റെ വിജയത്തിലുള്ള നമ്മുടെ വിശ്വാസം ജന്മാഷ്ടമി വീണ്ടും ഉറപ്പിക്കുന്നു.
ദിവ്യസ്നേഹത്തിന്റെയും പരമമായ സൗന്ദര്യത്തിന്റെയും ശാശ്വതമായ സന്തോഷത്തിന്റെയും പ്രതിരൂപമാണ് ശ്രീകൃഷ്ണൻ. ഭഗവദ് ഗീതയിലെ അദ്ദേഹത്തിന്റെ കാലാതീതമായ ഉപദേശങ്ങൾ മനുഷ്യരാശിക്ക് പ്രചോദനത്തിന്റെ വലിയ ഉറവിടമാണ്.
ഈ ജന്മാഷ്ടമി നമ്മുടെ ജീവിതത്തിൽ സമാധാനവും ഐക്യവും സന്തോഷവും കൊണ്ടുവരട്ടെ.”
പ്രധാനമന്ത്രിയുടെ ഓഫീസ്
ആസന്നമായ ഏഷ്യൻ ഗെയിംസിൽ ഇന്ത്യൻ പുരുഷ-വനിതാ ഫുട്ബോൾ ടീമുകളുടെ പങ്കാളിത്തത്തിൽ പ്രധാനമന്ത്രി സന്തുഷ്ടി പ്രകടിപ്പിച്ചു
വരാനിരിക്കുന്ന ഏഷ്യൻ ഗെയിംസ് 2023-ൽ ഇന്ത്യൻ പുരുഷ-വനിതാ ഫുട്ബോൾ ടീമുകളുടെ പങ്കാളിത്തത്തിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു. ചൈനയിലെ ഹാങ്ഷൗവിൽ നടക്കുന്ന 2023ലെ ഏഷ്യൻ ഗെയിംസിൽ പങ്കെടുക്കുന്നതിന് ഇന്ത്യൻ ഫുട്ബോൾ ടീമുകൾക്ക് കായിക മന്ത്രാലയം ഇളവ് നൽകി.
ഓൾ ഇന്ത്യ ഫുട്ബോൾ ഫെഡറേഷൻ പ്രസിഡന്റ് ശ്രീ കല്യാണ് ചൗബെയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"ഇന്ത്യയിലുടനീളമുള്ള ഫുട്ബോൾ ആരാധകർക്ക് ഒരു സന്തോഷവാർത്ത! ഇത് ഈ കായികരംഗത്ത് വരാനിരിക്കുന്ന പ്രതിഭകളെ പ്രോത്സാഹിപ്പിക്കുകയും ചെയ്യും.
Great news for football fans across India! It will also encourage upcoming talent in this sport. https://t.co/74JShrRHN4
— Narendra Modi  July 27, 2023
വാണിജ്യ വ്യവസായ മന്ത്രാലയം
ആത്മനിഭർ ഭാരതിന്റെ ഭാഗമായ ഈസ് ഓഫ് ഡുയിംഗ് ബിസിനസ് സംബന്ധിച്ച സിഐഐ നാഷനൽ ഡിജിറ്റൽ കോൺഫറൻസ് ശ്രീ പീയൂഷ് ഗോയൽ ഉദ്ഘാടനം ചെയ്തു
(വ്യവസായ നയങ്ങൾ ലളിതമാക്കുവാൻ കേന്ദ്ര സർക്കാർ പ്രതിജ്ഞാബദ്ധമാണെന്നും അതിന് വ്യവസായ മേഖലയിൽനിന്നും പ്രതികരണവും സഹകരണവും ആവശ്യപ്പെടുന്നതായും കേന്ദ്ര വാണിജ്യ വ്യവസായ മന്ത്രി ശ്രീ പീയൂഷ് ഗോയൽ പറഞ്ഞു. ആത്മനിർഭർ ഭാരതത്തിന്റെ ഭാഗമായി ഈസ് ഓഫ് ഡുയിംഗ് ബിസിനസ് സംബന്ധിച്ച സിഐഐ നാഷനൽ ഡിജിറ്റൽ കോൺഫറൻസ് ഉദ്ഘാടനം ചെയ്യുകയായിരുന്നു അദ്ദേഹം. വ്യാവസായ അനുമതികൾക്കായി ഏകജാലക സംവിധാനം ഉടൻ നടപ്പാക്കുമെന്നും മന്ത്രി അറിയിച്ചു.
നിയന്ത്രണങ്ങൾ ലഘൂകരിക്കാന് തുടങ്ങിയതോടെ രാജ്യത്തെ സമ്പദ്വ്യവസ്ഥ തിരിച്ചു വരികയാണെന്നും കോവിഡ് സാഹചര്യം പരാമർശിച്ച് മന്ത്രി പറഞ്ഞു. ഇന്ത്യയുടെ കയറ്റുമതി കഴിഞ്ഞ വർഷത്തെ അപേക്ഷിച്ച് 88% ആണ്. ഇറക്കുമതി കഴിഞ്ഞ വർഷത്തെ ഇതേ സമയത്തുള്ളതിന്റെ 75% ആണെന്നും അദ്ദേഹം പറഞ്ഞു. നിക്ഷേപ അനുമതികൾക്ക് ഏകജാലക സംവിധാനത്തിനായി കേന്ദ്രം സംസ്ഥാനങ്ങളുമായി ചേർന്നു പ്രവർത്തിക്കുന്നുണ്ടെന്നും അദ്ദേഹം പറഞ്ഞു.
കയറ്റുമതി പ്രോത്സാഹന പദ്ധതിയായ - മർക്കൻഡൈസ് എക്സ്പോർട്ട് ഫ്രം ഇന്ത്യ സ്കീം  അവസാനിപ്പിക്കില്ലെന്ന് ശ്രീ ഗോയൽ പറഞ്ഞു. എല്ലാവർക്കും നേട്ടമുള്ള പരിഹാരത്തിനായി ശ്രമിക്കുകയാണെന്നും അദ്ദേഹം കൂട്ടിച്ചേർത്തു.
പ്രത്യേകം ശ്രദ്ധ കേന്ദ്രീകരിച്ചുള്ള വ്യാവസായിക മുന്നേറ്റത്തിനായി 20 മേഖലകളെ മന്ത്രാലയം കണ്ടെത്തിയിട്ടുണ്ടെന്നും മന്ത്രി പറഞ്ഞു. വ്യവസായ സൗഹൃദ തൊഴിൽ നിയമങ്ങളുടെ ആവശ്യകതയെക്കുറിച്ച്, 16 സംസ്ഥാനങ്ങളുമായും കേന്ദ്രഭരണപ്രദേശങ്ങളുമായും കേന്ദ്രസർക്കാർ ബന്ധപ്പെട്ടിട്ടുണ്ടെന്നും അവരിൽ നിന്ന് നിർദേശങ്ങൾ ലഭിച്ചിട്ടുണ്ടെന്നും ശ്രീ ഗോയൽ പറഞ്ഞു.
ഇന്ത്യയിൽ വ്യവസായത്തിന് ഭൂമി ലഭ്യമാകുമോ എന്ന ആശങ്ക അടിസ്ഥാനരഹിതമാണെന്നും ആയിരക്കണക്കിന് ഹെക്ടർ ഭൂമി ഇതിനകം കണ്ടെത്തിയിട്ടുണ്ടെന്നും മന്ത്രി പറഞ്ഞു. സംസ്ഥാനങ്ങളിൽ ലഭ്യമായ ലാൻഡ് ബാങ്കിന്റെ സോഫ്റ്റ് ലോഞ്ച് ആരംഭിക്കാൻ കേന്ദ്രം പദ്ധതിയിടുന്നു. ഇതിനായി ലാൻഡ് ബാങ്ക് പോർട്ടൽ ആരംഭിക്കുമെന്നും അദ്ദേഹം പറഞ്ഞു. ആറ് സംസ്ഥാനങ്ങൾ ഇതിനായുള്ള വിവരങ്ങൾ കൈമാറിയിട്ടുണ്ട്.
പ്രധാനമന്ത്രിയുടെ ഓഫീസ്
മണിപ്പൂരിലെ ജനങ്ങളെ സജിബു ചീറോബയിൽ പ്രധാനമന്ത്രി അഭിവാദ്യം ചെയ്തു
പ്രധാനമന്ത്രി ശ്രീ നരേന്ദ്ര മോദി ഏവർക്കും , പ്രത്യേകിച്ച് മണിപ്പൂരിലെ ജനങ്ങൾക്ക് സജിബു ചീറോബയുടെ ആശംസകൾ അറിയിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"എല്ലാവർക്കും, പ്രത്യേകിച്ച് മണിപ്പൂരിലെ ജനങ്ങൾക്ക് സജിബു ചീറോബയുടെ പ്രത്യേക അവസരത്തിൽ ആശംസകൾ. വരാനിരിക്കുന്ന സന്തോഷവും ആരോഗ്യകരവുമായ ഒരു വർഷത്തിനായി ഞാൻ പ്രാർത്ഥിക്കുന്നു."
-ND-
(
ആരോഗ്യ, കുടുംബക്ഷേമ മന്ത്രാലയം
കോവിഡ് - 19 ഏറ്റവും പുതിയ വിവരങ്ങൾ
രാജ്യവ്യാപകമായ വാക്സിനേഷൻ യജ്ഞത്തിന് കീഴിൽ ഇതുവരെ 220.59 കോടി വാക്സിൻ ഡോസുകൾ  നൽകിയിട്ടുണ്ട്.
കഴിഞ്ഞ 24 മണിക്കൂറിനുള്ളിൽ 1,34,455 ഡോസുകൾ നൽകി
ഇന്ത്യയിലെ സജീവ കേസുകളുടെ എണ്ണം നിലവിൽ 1,771 ആണ്
സജീവ കേസുകൾ 0.01% ആണ്
രോഗമുക്തി നിരക്ക് നിലവിൽ 98.81% ആണ്
കഴിഞ്ഞ 24 മണിക്കൂറിനുള്ളിൽ 135 പേർ രോഗമുക്തി നേടി ; മൊത്തം രോഗമുക്തരുടെ എണ്ണം 4,41,51,027 ആയി ഉയർന്നു
കഴിഞ്ഞ 24 മണിക്കൂറിനിടെ 89 പുതിയ കേസുകളാണ് റിപ്പോർട്ട് ചെയ്തത്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ഇതുവരെ 91.64 കോടി പരിശോധനകൾ നടത്തി; കഴിഞ്ഞ 24 മണിക്കൂറിനുള്ളിൽ നടന്നത് 1,29,504 പരിശോധനകൾ .
-ND-
(Visitor Counter : 99